***ZAPISNIK***

4. redovite sjednice Akademijskog vijeća u akad. god. 2014./2015. Akademije dramske umjetnosti održane 09.02.2015. u 8,00 sati u sobi 202.

**Prisutni:** doc. Aćimović, prof. Baletić, asis. Bijelić, doc. Biljan Pušić, asis. Blagović, prof. Botica Brešan, pred. Brčić, prof. Brezovec, doc. Crnojević Carić, doc. Dević, doc. Devlahović, doc. Dolenčić, prof. Fruk, doc. Govedić, doc. Hrašćanec, prof. Ilijić, doc. Jeličić, prof. Kaštelan, prof. Kolbas, doc. Kovač Carić, doc. Lacko, prof. Legati, prof. Lukić, asis. Maksić Japindžić, prof. Matišić, asis. Manojlović, asis. Modrić, prof. Miošić, prof. Novak, asis. Omerzo, doc. Pavković, prof. Perković, doc. Petković, asis. Petković Liker, prof. Petlevski, asis. Petrović, prof. Popović, prof. Pristaš, doc. Pristaš, prof. Prohić, prof. Rališ, prof. Rodica Virag, prof. Sesardić Krpan, prof. Sršen, prof. Ševo, doc. Švaić, prof. Terešak, prof. Tomić, prof. Vasari, asis. Vovk, viši asis. Vrban Zrinski, doc. Vrhovnik, doc. Vukmirica, doc. Zajec, Agata Juniku, znan. Novak, Goran Pavlić, znan. nov., Jasna Žmak, znan. novak

**Studentski zbor:** Ana Sikavica, Petra Jagušić

**Odsutni:** asis. Bajc, prof. Gamulin, doc. Jelčić, doc. Jurić, asis. Jušić, doc. Linta, prof. Medvešek, prof. Sviličić, doc. Šesnić, prof. Trbuljak, prof. Žmegač

**Ispričani:** prof. Banović, prof. Bukvić, asis. Butijer, prof. Frangeš, prof. Kokotović, prof. Midžić, doc. Nola, doc. Orhel, prof. Ostojić, prof. Puhovski, doc. Škaričić, prof. S. Tribuson, prof. Vojković, prof. Zec,

**Stud. godina:** prof. Blažević, prof. Mihletić, prof. Nikolić, prof. Ogresta, prof. Vitaljić

**Sjednici prisustvuje tajnica Akademije:** Elizabeta Marijanović, dipl. iur.

**Zapisnik vodi:** Nina Kovačić

***DNEVNI RED***

1. Uvodna riječ dekana

2. Ovjera zapisnika sa sjednice Akademijskog vijeća održane dana 27.11.2014. i 18.12.2014.

3. Izvješće o međunarodnoj suradnji

4. Razmatranje i usvajanje plana javne nabave za 2015. godinu

5. Razmatranje pročišćenog teksta Pravilnika o studiranju FTV REŽIJA

6. Prihvaćanje izmjena Pravilnika o prijamnim ispitima na Odsjeku snimanja

7. Izbor novog člana Senata ADU – zamjenika člana Senata

8. Pravilnik o doktorskim studijima za područje umjetnosti

- imenovanje stručnog povjerenstva (filmska umjetnost) za ocjenu zahtjeva i donošenja pismenog izvješća sukladno članku 7. Pravilnika ( zahtjev prof. Midžić)

9. Razmatranje i prihvaćanje izvješća s mišljenjem i prijedlogom stručnog povjerenstva i Odluke Matičnog za izbor u:

- umjetničko-nastavno zvanje i radno mjesto redoviti profesor u trajnom zvanju za umjetničko područje, polje kazališna umjetnost (scenske i medijske umjetnosti), grana gluma, predloženik Joško Ševo

10. Razmatranje i prihvaćanje izvješća s mišljenjem i prijedlogom stručnog povjerenstva o ispunjavanju uvjeta za reizbor na radno mjesto:

- umjetničko-nastavno radno mjesto izvanrednog profesora za umjetničko područje, polje kazališna umjetnost (scenske i medijske umjetnosti), grana dramsko pismo, LADA KAŠTELAN

11. Donošenje odluke o raspisivanju natječaja i imenovanju stručnog povjerenstva za utvrđivanje uvjeta za izbor u:

a) naslovno umjetničko-nastavno zvanje izvanrednog profesora za umjetničko područje, polje: primijenjena umjetnost, grana: kostimografija

b) naslovno umjetničko-nastavno zvanje docenta za umjetničko područje, polje: filmska umjetnost (filmske, elektroničke i medijske umjetnosti pokretnih slika), grana: montaža

c) naslovno umjetničko-nastavno zvanje docenta za umjetničko područje, polje: primijenjena umjetnost, grana: produkcija scenskih i izvedbenih umjetnosti

d) naslovno nastavno zvanje predavača za umjetničko područje, polje: filmska umjetnost (filmske, elektroničke i medijske umjetnosti pokretnih slika), grana: snimanje (filmsko i elektroničko)

12. Donošenje odluke o pokretanju postupka reizbora na radna mjesta, te imenovanje stručnih povjerenstva za izradu izvješća o radu zaposlenika nakon proteka 5 godina od zadnjeg izbora na radno mjesto:

a) umjetničko - nastavno radno mjesto docent za umjetničko područje, polje primijenjena umjetnost, grana: fotografija, DARIJE PETKOVIĆ

b) znanstveno - nastavno radno mjesto redovitog profesora za znanstveno područje humanističkih znanosti, znanstveno polje: znanost o umjetnosti, teatrologija i dramatologija SIBILA PETLEVSKI

13. Verifikacija liste vanjskih suradnika za ljetni semestar akademske godine 2014./2015. (temeljem pismenih prijedloga predstojnika Odsjeka)

14. Upisi i prijamni ispiti za akademsku godinu 2015./2016.

a) razmatranje upisnih kvota, visine upisnine i troškova prijamnog ispita za akademsku godinu 2015./2016. na preddiplomskom i diplomskom studiju

b) prijedlog upisnih kriterija i upisnih rokova za upis u 1. godinu preddiplomskih i diplomskih studija za akademsku godinu 2015./2016. raspraviti i dostaviti pismene prijedloge za sljedeću sjednicu

15. Molbe studenata

16. Razno

DOPUNA:

17. Prihvaćanje izmjena i dopuna studijskih programa na kolegiju Filmska režija IIB (doc. Dević)

Dnevni red je jednoglasno prihvaćen, postignut je kvorum i Vijeće je nastavilo s radom po točkama kako slijedi:

**AD 1.**

* Dekan je pozdravio nove članove Akademijskog vijeća: Irmu Omerzo, Petru Hrašćanec i Nikolinu Pristaš.
* Muzička akademija sa danom 01.02.2015. napustila je prostor u F5. Preuzimanje prostora biti će nakon javnog natječaja koji će biti objavljen u Narodnim novinama.
* Državni ured za upravljanje državnom imovinom uputio je dopis vezan za prostor ADU. Napominju kako trenutno nemaju na upravljanju slobodnu nekretninu koja bi odgovarala potrebama Akademije, ali da u vlasništvu Grada Zagreba postoji poslovni prostor površine 338,43 m2 na adresi Trg maršala Tita 8 ta nas za navedeni prostor upućuju na pregovore sa Gradom Zagrebom.
* Tri akademije i TTF pripremaju izvedbu „Madame Butterfly“ koja bi trebala biti krajem travnja 2015. u KC Vatroslav Lisniski.
* U utorak 10.02.2015. i četvrtak 12.02.2015. održati će se tematske sjednice OZANA-e. Raspravljati će se o Pravilniku o ustroju radnih mjesta i izborima u zvanja.
* Završena je i engleska verzija Samoanalize koja će biti upućena u Agenciju za znanost i visoko obrazovanje.
* U četvrtak 05.02.2015. održan je ispit iz Glume (1. i 2. Godina MA) – ANTIGONA (red.prof.art. Ozren Prohić i doc.art. Tomislav Pavković)
* 03.02.2015. u 20:00h u dvorani F5, Frankopanska 22 održan je ispit Glume / klasa Dolenčić (1. i 2. Godina MA) - ILIJADA

**AD 2.**

Jednoglasno su prihvaćeni zapisnici sa sjednica održanih 27.11.2014. i 18.12.2014.

**AD 3.**

Zbog spriječenosti prof. Bukvić izvješće o međunarodnoj suradnji odgađa se za slijedeću sjednicu Akademijskog vijeća.

Doc. Aćimović izvjestila je o financijskoj situaciji ADU.

**AD 4.**

Razmatranje i usvajanje plana javne nabave za 2015. godinu odgađa se za slijedeću sjednicu Akademijskog vijeća.

**AD 5.**

Jednoglasno je prihvaćen pročišćeni tekst Pravilnika o studiranju FTV Režije.

**AD 6.**

Jednoglasno se prihvaćaju izmjene Pravilnika o prijamnim ispitima na Odsjeku snimanja. Mijenja se točka 5. Pravilnika koja sada glasi kako slijedi:

*5. Individualni prijamni ispit*

*5.1. Nakon zaključenja roka za predaju radova, a prije početka prijamnog ispita Povjerenstvo procjenjuje kvalitetu prispjelih radova i odabire pristupnike koji mogu pristupiti prijamnom ispitu. Povjerenstvo odlučuje većinom glasova, o čemu se vodi zapisnik koji potpisuju svi članovi Povjerenstva.*

*Pristupnicima koje je Povjerenstvo odabralo šalje se obavijest da mogu pristupiti prijamnom ispitu.*

*Tijek individualnog prijamnog ispita*

*5.2. Pristupnici pišu test informiranosti. Ovisno o rezultatima testa svaki pristupnik ostvaruje do 50 bodova.*

*5.3. Povjerenstvo zadaje pristupnicima specifične zadatke iz područja filma i fotografije. Za uspješno rješavanja tih zadataka svaki član Povjerenstva dodjeljuje pristupniku do 300 bodova. Realizacija zadataka, koja se uglavnom odnose na područje fotografiranja, ograničena je vremenskim rokom za svakog pristupnika i realizira se opremom koju pristupnici donose na prijamni ispit.*

*5.4. Na temelju razgovora o pristupnim radovima, rezultatima testa informiranosti, pristupu rješavanju specifičnih zadataka i osobnim umjetničkim nagnućima pristupnika, svaki član Povjerenstva pristupniku dodjeljuje do 450 bodova. Dodijeljeni bodovi predstavljaju osobnu procjenu svakog člana povjerenstva o darovitosti i motivaciji za studij i poziv.*

*Tijekom prijamnog ispita pristupnik ukupno ostvaruje do 800 bodova.*

*5.5. Pristupnik koji ostvari manje od 400 bodova (50% od mogućih 800) nije prešao eliminatorni prag i ne može se upisati na studij.*

*5.6. Pristupnik koji ostvari 400 i više bodova prešao je eliminatorni prag i ulazi na listu prvenstva za upis na studij.*

**AD 7.**

Izbor novog člana Senata ADU – zamjenika člana Senata

Jednoglasno se donosi odluka da se za zamjenika člana Senata izabere doc. art. Tatjana Aćimović, prodekanica za poslovanje.

**AD 8.**

Senat Sveučilišta u Zagrebu na svojoj sjednici održanoj 20.01.2015. donio je Pravlnik o uvjetima i postupku stjecanja doktorata umjetnosti temeljem umjetničkih dostignuća za nastavnike izabrane u umjetničko -nastavna zvanja i umjetničko – nastavna radna mjesta na Sveučilištu u Zagrebu.

Temeljem navedenog Pravilnika imenuje se stručno povjerenstvo (filmska umjetnost) za ocjenu zahtjeva i donošenja pismenog izvješća sukladno članku 7. Pravilnika ( zahtjev prof. Midžić) u sastavu:

1. red. prof. art. Silvestar Kolbas – predsjednik povjerenstva
2. red. prof. art. Boris Popović, član
3. red. prof. art. Martin Tomić, član

**AD 9.**

Razmatra se izvješće s mišljenjem i prijedlogom stručnog povjerenstva i Odluke Matičnog za izbor u umjetničko - nastavno zvanje i radno mjesto redoviti profesor u trajnom zvanju za umjetničko područje, polje kazališna umjetnost (scenske i medijske umjetnosti), grana gluma, predloženik Joško Ševo.

Podijeljeni su glasački listići te se utvrđuje da glasuje ukupno 57 članova vijeća, te da je 56 za i 1 protiv za izvješće i izbor.

Potom dekan proglašava da je većinom glasova Joško Ševo izabran u umjetničko - nastavno zvanje i radno mjesto redoviti profesor u trajnom zvanju za umjetničko područje, polje kazališna umjetnost (scenske i medijske umjetnosti), grana gluma, te će predmet biti poslan Senatu Sveučilišta u Zagrebu na potvrdu.

**AD 10.**

Razmatra se izvješće s mišljenjem i prijedlogom stručnog povjerenstva o ispunjavanju uvjeta za reizbor na umjetničko - nastavno radno mjesto izvanrednog profesora za umjetničko područje, polje kazališna umjetnost (scenske i medijske umjetnosti), grana dramsko pismo (predloženica Lada Kaštelan).

Podijeljeni su glasački listići te se utvrđuje da glasuje ukupno 56 članova vijeća, te da je 56 za izvješće i reizbor.

Jednoglasno je donesen zaključak da se u formi odluke dostavi mišljenje povjerenstva kako Lada Kaštelan ima uvjete za izbor u redovitog profesora.

Nakon glasanja otvorena je rasprava.

Kako je rubrika br. 4 u tablici Ocjene ukupne nastavne i stručne djelatnosti ostala nepopunjena, prof. Popovića zanima da li završni radovi ujedno jesu i magisteriji umjetnosti. Jer prema tome istovremeno se ispunjavaju dva uvjeta.

Prof. Ilijić pojasnio je da povjerenstvo za izbore u zvanja pri Vijeću umjetničkog područja kao uvjet uzima u obzir samo diplomske radove sa imenom i prezimenom studenta, a ne završne radove koje nije potvrdilo Akademijsko vijeće.

Prof. Pristaš i prof. Kolbas smatraju da je to za preddiplomske studije nevažeče jer BA nije na razini diplomski programa, te nastavnici koji rade samo na BA studijima imaju težu mogućnost napredovanja te bi se to svakako trebalo na neki način riješiti.

**AD 11.**

Donosi se odluka o raspisivanju natječaja i imenovanju stručnog povjerenstva za utvrđivanje uvjeta za izbor u:

a) naslovno umjetničko-nastavno zvanje izvanrednog profesora za umjetničko područje, polje: primijenjena umjetnost, grana: kostimografija, u sastavu:

1. red. prof. art. Ozren Prohić

2. red. prof. art. Boris Popović

3. red. prof. Antun Vladislavić, TTF

b) naslovno umjetničko-nastavno zvanje docenta za umjetničko područje, polje: filmska umjetnost (filmske, elektroničke i medijske umjetnosti pokretnih slika), grana: montaža u sastavu:

Točka se odgađa sa slijedeću sjednicu Akademijskog vijeća.

c) naslovno umjetničko-nastavno zvanje docenta za umjetničko područje, polje: primijenjena umjetnost, grana: produkcija scenskih i izvedbenih umjetnosti u sastavu:

1. red. prof. art. Darko Lukić, dr. sc.

2. doc. art. Tatjana Aćimović

3. red. prof. art. georgij Paro, u miru

d) naslovno nastavno zvanje predavača za umjetničko područje, polje: filmska umjetnost (filmske, elektroničke i medijske umjetnosti pokretnih slika), grana: snimanje (filmsko i elektroničko) u sastavu:

1. doc. art. Branko Linta

2. red. prof. art. Silvestar Kolbas

3. izv. prof. art. Stanko Herceg, Studij dizajna Arhitektonski fakultet

**AD 12.**

Donosi se odluka o pokretanju postupka reizbora na radna mjesta, te imenovanje stručnih povjerenstva za izradu izvješća o radu zaposlenika nakon proteka 5 godina od zadnjeg izbora na radno mjesto:

a) umjetničko - nastavno radno mjesto docent za umjetničko područje, polje primijenjena umjetnost, grana: fotografija (predloženik Darije Petković) u sastavu:

1. izv. prof. art. Sandra Vitaljić, dr. art.

2. red. prof. art. Silvestar Kolbas

3. izv. prof. art. Tanja Dabo, ALU

b) znanstveno - nastavno radno mjesto redovitog profesora za znanstveno područje humanističkih znanosti, znanstveno polje: znanost o umjetnosti, teatrologija i dramatologija, predloženica Sibila Petlevski u sastavu:

1. red. prof. art. Boris Senker, dr. sc.

2. red. prof. art. Lada Čale – Feldman, dr. sc.

3. red. prof. art. Vjeran Zuppa, dr. sc. u mirovini

* Prof. Petlevski razumije delikatnost problema njenog izbora u trajno zvanje, ali kako se na sjednici Vijeća očito neće moći izbjeći diskusija po tome pitanju, odlučila je naglasiti nekoliko važnih stvari u vezi s izborom u trajno zvanje.

Moli da se napokon uputi Odluka o imenovanju povjerenstvu koje je imenovano prije više od mjesec dana (a temeljem toga da je na sjednici Vijeća 27. studenoga 2014. donesena "Odluka o raspisivanju natječaja i imenovanju stručnog povjerenstva (po dobivenoj suglasnosti) za znanstveno - nastavno zvanje redoviti profesor u trajnom zvanju za znanstveno područje humanističkih znanosti, znanstveno polje znanost o umjetnosti". Dokumenti Ministarstva i Sveučilišta o suglasnosti su, koliko je upoznata, pozitivni i došli su na ADU pa se treba Obavijest o imenovanju bez odlaganja poslati imenovanom povjerenstvu.

Nadalje, prof. Petlevski zanima temeljem kojih zakona i propisa je neophodno prije odluke povjerenstva o izboru u trajno zvanje raspisivati natječaj za reizbor u radno mjesto redovitog profesora kad će ionako nakon što povjerenstvo donese izvješće o izboru u zvanje morati raspisivati i natječaj za izbor u radno mjesto redovitog profesora u trajnom zvanju. Ako se s pravne strane inzistira na reizboru u radno mjesto redovitog profesora tada, dakako nema ništa protiv, uz napomenu da bi povjerenstvo trebalo biti isto kao i za izbor u trajno zvanje

Ako je argument za raspisivanje reizbora u radno mjesto redovitog profesora opasnost da u međuvremenu prof. Petlevski izgubi radno mjesto redovitog profesora zanima ju kako tumačiti Članak 70. Zakona o visokom obrazovanju koji precizira razdoblje na koje se bira akademsko osoblje. Tu je za sva zvanja definirano razdoblje, dok za redovitog profesora stoji: *f) redoviti profesor trajno. (2) Redoviti profesor zaključuje ugovor o radu na neodređeno vrijeme.*

Temljem toga ja drži da joj ne prijeti opasnost od gubitka radnoga mjesta dok nekoliko mjeseci čeka rezultate izvješća povjerenstva za izbor u trajno zvanje.

Prof. Petlevski mišljenja je i da ADU ima tzv. "nadležnost" za izbore svih dramatologa i teatrologa u Hrvatskoj, a nema niti jednoga profesora u trajnome zvanju (osim prof. dr. Novaka koji ide za godinu dana u mirovinu). Zato misli da je u strateškom interesu ADU i Odsjeka dramaturgije provesti izbor u zvanje i radno mjesto redovitog profesora za znanstveno područje humanističkih znanosti, znanstveno polje znanost o umjetnosti. Svoje pravo na trajno zvanje redovitog profesora temelji na činjenici da ima 12 od 12 uvjeta (a traži se 6 od 12) i gotovo trostruko veći broj znanstvenih radova od prosjeka koji se obično traži od zadnjeg izbora u zvanje.

* Tajnica Elizabeta Marijanović objašnjava kako svi koji su izabrani na radna mjesta od docenta do redovitih profesora u tajnom zavnju sklapaju ugovor na neodređeno radno vrijeme. Takav ugovor ima jedan poseban status za sve – obvezu provođenja reizbora na novo radno mjesto.

Smatra kako bi se svakako trebao provesti reizbor da prof. Petlevski ne bi izgubila radno mjesto, a izbor na više radno mjesto pokrenuo bi se nakon dobivene Suglasnosti Sveučilišta u Zagrebu.

* Prof. Pristaš predložio je da Akademija dramske umjetnosti uputi zahtjev za izmjenu Zakona o visokom obrazovanju na Sveučilište u Zagrebu.
* Prof. Popović naglasio je kako je Zakon na snazi te se po njemu ne mora napredovati. Napredovati se može tek kada se oslobodi prostor u zajedničkom koeficijentu. Slaže se s tim da se pokrene procedura promjene Zakona, ali misli da su šanse vrlo male.

Naglasio je kako postoje profesori koji već prošli reizbor i nisu napredovali je nije bilo moguće iako su povjerenstva zaključila da ispunjavaju uvjete za izbor u više zvanje. Za izbor prof. Petlevski za koju još nema izvješća tražena je Suglasnost od Sveučilišta. Još uvijek nisu donoseni kriteriji prema kojima bi se napredovalo, te u tom slučaju nikako ne bi trebalo zanemariti „vremenski kriterij“.

Predlaže da se napravi popis svih reizabranih nastavnika koji ispunjavaju uvjet za više zvanje kako bi se dalje o tome moglo raspravljati te biti upućeno na Sveučilište.

Prijedlog je prihvaćen i rasprava će se nastaviti na tematskoj sjednici OZANA-e koja je predviđena za slijedeći tjedan.

**AD 13.**

Verifikacija liste vanjskih suradnika za ljetni semestar akademske godine 2014./2015. (temeljem pismenih prijedloga predstojnika Odsjeka).

Dekan moli predstojnike Odsjek da najkasnije do petka 13.02.2015. dostave svoje prijedloge.

**AD 14.**

Upisi i prijamni ispiti za akademsku godinu 2015./2016.

a) jednoglasno su donesene upisnih kvota, visine upisnine i troškova prijamnog ispita za akademsku godinu 2015./2016. na preddiplomskom i diplomskom studiju

b) najkasnije do petka 13.02.2015. dostaviti prijedloge upisnih kriterija i upisnih rokova za upis u 1. godinu preddiplomskih i diplomskih studija za akademsku godinu 2015./2016.

**AD 15.**

Molbe studenata:

Akademijsko vijeće prihvatilo je molbe studenata po preporuci odsjeka:

|  |  |  |  |
| --- | --- | --- | --- |
| 1. | ROBERT ŠPANIĆ | GLUMA | molba za naknadni upis izbornih kolegija REDATELJSKI PRAKTIKUM i SURADNJA NA AKADEMSKIM PROJEKTIMA, u zimskom semestru ak.god. 2014/2015.  Odsjek odobrava |
| 2. | KATARINA STRAHINIĆ | GLUMA | molba za odobrenje odustajanja od odobrenog mirovanja ljeltnog semestra ak.god. 2014/2015., na AV. 18.12.2014.  Odsjek odobrava |
| 3. | MIRNA RUSTEMOVIĆ | DRAMATURGIJA | Molba za naknadni upis izbornog kolegija AUTORSKE POETIKE i SURADNJA NA AKADEMSKIM PROJEKTIMA u zimski semestar ak.god. 2014/2015., a kojeg obavlja na predstavi za djecu u ZKM, pod mentorstvom prof. L. Kaštelan  Odsjek odobrava |
| 4. | JELENA SMERDELJ | DRAMATURGIJA | molba za promjenu naslova diplomskog rada:  Prijašnji odobreni naslov: KREIRANJE DOŽIVLJALJNIH STANJA GLAZBENO VIZUALNO PROSTORNIM ELEMENTIMA IZVEDBE - u **novi naslov:** IZVEDBENOST I ANALIZA KLUBSKE ELEKTRONSKE GLAZBE  Odsjek odobrava promjenu naslova diplomskog rada |
| 5. | ANA GRLIĆ | DRAMATURGIJA | molba za naknadni upis izbornog predmeta PRAKTIČNA DRAMATURGIJA ,I  koji je obavila u produkciji Nove TV  Odsjek odobrava. |
| 6. | BORKO VUKOSAV | SNIMANJE | Molba za naknadni upis izbornog kolegija ESTETIKA II kojeg sluša na TTF-u Zagreb, u zimski semestar ak.god. 2014/2015.  Odsjek odobrava |
| 7. | PAOLO TIŠLJARIĆ | KRR | Molba za naknadni upis izbornog kolegija SURADNJA NA AKADEMSKIM PROJEKTIMA u zimski semestar ak.god. 2014/2015., a kojeg obavlja na glumačkoj klasi Dolenčić  Odsjek odobrava |
| 8. | IVAN STANIĆ | FTVR | Molba za priznavanje obavljenog predmeta TJELESNA I ZDRAVSTVENA KULTURA u trećem i četvrtom semestru, sa Pravnog fakulteta Zagreb, ak.god. 2000/2001., za predmet TJELESNA I ZDRAVSTVENA KULTURA IIA i IIB u ak.god. 2014/2015. na ADU.  Odsjek odobrava |
| 9. | HRVOJE MABIĆ | FTVR | molba za naknadni upis izbornih predmeta u zimski semestar ak.god. 2014/2015.,  koje sluša, i to: STIL NA FILMU i TEORIJE MONTAŽE  Odsjek odobrava |
| 10. | JULIJA MARTINOVIĆ | PRODUKCIJA | Molba za naknadni upis izbornog predmeta SURADNJA NA AKADEMSKIM PROJEKTIMA u zimski semestar ak.god. 2014/2015.  Odsjek odobrava molbu |
| 11. | NINA VRDOLJAK | PRODUKCIJA | molba za ispis izbornog predmeta POVIJEST HRVATSKOG FILMA iz zimskog semestra ak.god. 2014/2015., kod prof. Saše Vojković, s obzirom da odlazi na ERASMUS+ razmjenu u ljetnom semestru, a radi se o kolegiju zimskog i ljetnog semestra.  Odsjek odobrava molbu |
| 12. | ROMANA BRAJŠA | PRODUKCIJA | molba za naknadni upis izbornog predmeta SURADNJA NA AKADEMSKIM PROJEKTIMA u zimski semestar ak.god. 2014/2015., koji je odradila na akademskom projektu DeSADU  - reviji dramskih tekstova studenata dramaturgije.  Odsjek odobrava |
| 13. | STJEPAN LUČIĆ | MONTAŽA | molbu, zbog bolesti, za naknadno mirovanje ljetnog semestra ak.god. 2013/2014., i mirovanje zimskog semestar  (uz naknadni upis) ak.god. 2014/2015. Prilaže Liječničku potvrdu o bolesti.  Odsjek odobrava. |

|  |  |  |  |
| --- | --- | --- | --- |
| 14. | ANAMARIJA SUNČICA SODAR | POVJERENSTVO ZA SOCIJALNU OSJETLJIVOST | moli da joj se odobri oslobođenje plaćanja participacije za školovanje - druga rata u iznosu od 4.800,00 kn, zbog teške financijske i materijalne situacije. Priložila dokumentaciju.  PSO odobrava oslobođenje plaćanja participacije u cijelosti |
| 15. | BOJAN OCVIREK-MIJATOVIĆ | POVJERENSTVO ZA SOCIJALNU OSJETLJIVOST | molba za oslobođenje plaćanje participacije za školovanje radi ECTS bodova u iznosu od 9.600,00 kn zbog teške financijske situacije. Molbi prilaže Potvrdu o visini dohotka sa Porezne uprave i Potvrdu o imovinskom stanju.  PSO odobrava oslobođenje plaćanja participacije u cijelosti |
| 16. | DORA BODAKOŠ | POVJERENSTVO ZA SOCIJALNU OSJETLJIVOST | molba za oslobođenje plaćanja participacije zbog teške financijske, obiteljske i zdravstvene situacije:  Prema PPU sada je dužna platiti za neostvarene ECTS bodove ukupno 4.800,00 kn.  Svojoj molbi prilaže potvrdu sa Zavoda za zapošljavanje za majku, u indeksu je navedeno mirovanje zbog bolesti, Liječničku potvrdu  PSO odobrava oslobođenje plaćanja participacije u cijelosti |
| 17. | DORA PRPIĆ | POVJERENSTVO ZA SOCIJALNU OSJETLJIVOST | molba za oslobođenje plaćanja participacije školarine radi neostvarenih ECTS bodova zbog teške financijske i obiteljske situacije koje je imala prošle akademske godine 2013/2014., te je iste dužna platiti u ak.god. 2014/2015., u iznosu 4.800,00 kn. Prilaže dokumentaciju koja potvrđuje njezine navode: sestra studentica, brat srednjoškolac, samohrana majka povremeno nezaposlena opterećena kreditima PSO odobrava oslobođenje plaćanja participacije u cijelosti |

Naknadno pristigle molbe:

OLEG SKORIN - odobreno (ukoliko ne postoje zapreke u uredu za studente)

MORANA NOVOSEL - odobreno

**AD 16.**

Razno.

- Jednoglasno je prihvaćeno povjerenstvo za komisijske ispite na Odsjeku snimanja:

1. umj.asist. Jelena Blagović

2. doc. art Darije Petković

3. doc. art Branko Linta

4. izv. prof. art Mario Kokotović

5. izv. prof. art Nenad Ilijić

6. red. prof. art Enes Midžić

7. red. prof. art Silvestar Kolbas

8. red. prof. art. Boris Popović

- Jednoglasno je prihvaćeno povjerenstvo za komisijske ispite na Odsjeku montaže:

Montaža dokumentarnog filma A: red. prof. art. Maja Rodica Virag

doc. art. Davor Švaić

izv. prof. art. Bernarda Fruk

Montaža IA: izv. prof. art. Mato Ilijić

izv. prof. art. Miran Miošić

doc. art. Jelena Modrić

Montaža IIA i Montaža zvuka IIA: izv. prof. art. Miran Miošić

izv.prof. art. Sandra Botica Brešan

doc. art. Vesna Biljan Pušić

Montaža IIIA i Montaža zvuka IIIA: izv. prof. art. Sandra Botica Brešan

doc. art. Jelena Modrić

red. prof. art. Martin Tomić (prof. Maja Rodica Virag je u povjerenstvu studentu Bojanu Ocvireku Mijatoviću,

umjesto prof. Martina Tomića)

Zvuk u radio drami: izv. prof. art. Bernarda Fruk

doc. art. Jelena Modrić

doc. art. Vesna Biljan Pušić

Zvuk u animiranom filmu: doc. art. Vesna Biljan Pušić

izv. prof. art. Bernarda Fruk

doc. art. Jelena Modrić

Montaža igranog filma: red. prof. art. Martin Tomić

izv. prof. art. Bernarda Fruk

izv. prof. art. Miran Miošić

* Odsjek snimanja uputio je AV-u zahtjev za otvaranjem docentskog mjesta za asistenticu Jelenu Blagović kojoj u veljači 2016. istječe šestogodišnji ugovor.

**AD 17.**

Jednoglasno su prihvaćene manje izmjene i dopune studijskih programa na kolegiju Filmska režija IIB (doc. Dević).

Zapisnik sastavila Dekan

Nina Kovačić red. prof. art. Borna Baletić